《郊居集句十首 其四》
明代·卢龙云

林园幽事递相期，日暖风恬种药时。

忽辨庞公栖隐处，却嫌陶令去官迟。

人间稳路应无限，故国平居有所思。

记得长安还欲笑，更将弦管醉东篱。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。